তেল কেনার জন্য বিরাট ডিসকাউন্ট রাশিয়ার!

ওয়েব ডেস্ক : আরও সস্তা হল রুশ তেল (Russian Oil)! মার্কিন যুক্তরাষ্ট্রের নতুন নিষেধাজ্ঞার জেরে রুশ তেলের দাম ব্রেন্ট ক্রুডের তুলনায় প্রতি ব্যারেলে প্রায় ৪ ডলার কমানো হয়েছে। যা গত এক বছরে সবচেয়ে বড় ছাড়।

প্রসঙ্গত, ইউক্রেনের সঙ্গে শান্তিচুক্তির জন্য মস্কোর ওপর চাপ বাড়িয়েছিল আমেরিকা (America)। নিষেধাজ্ঞা চাপানো হয় রাশিয়ার (Russia) দুটি বৃহত্তম তেল কোম্পানি—রসনেফট এবং লুকোয়েলের উপর। সেই কারণে রাশিয়ার তেল রফতানি কঠিন হয়ে পড়েছে। যার ফলে একপ্রকার বাধ্য হয়েই তেলর উপর ছাড় দিচ্ছে রাশিয়া।

আরও খবর : PoK-তে সরকার বিরোধী আন্দোলন জেনজিদের!

অন্যদিকে,রাশিয়া থেকে তেল কেনার জন্য ভারতের (India) উপর অতিরিক্ত শুল্ক চাপান ট্রাম্প (Trump)। চীনের (China) উপরেও শুল্ক চাপানো হয়। সূত্রের খবর, যার ফলে ভারতের বড় বড় রিফাইনারি সংস্থাগুলি ডিসেম্বরের জন্য রুশ তেল কেনা কমিয়ে দিয়েছে। এর মধ্যে রয়েছে—হিন্দুস্তান পেট্রোলিয়াম, ভারত পেট্রোলিয়াম, মাঙ্গালোর রিফাইনারিও রিলায়েন্স ইন্ডাস্ট্রিজ। চীনের তরফেও বিভিন্ন তেল সংশোধনাগার রুশ তেল কেনা কমিয়েছে। সূত্রের খবর, ৬০ থেকে ৭০ শতাংশ তেল কেনা কমিয়েছে দুই দেশ। তার ফলে চাপে পড়ে তেলে বড় ধরণের ছাড় ঘোষণা করা হয়েছে।

ভারতের মার্কেটে আগামীদিনে আশা করা হচ্ছে, অন্যান্য দেশের সঙ্গে চুক্তি কাটছাট না করেই, রাশিয়া থেকে অতি সস্তায় তেল কেনার দিকে এগোতে পারে নয়াদিল্লি। বিশেষজ্ঞরা মনে করছেন, বিভিন্ন দেশের সঙ্গে কূনৈতিক সম্পর্ক বজায় রেখে ভারত যদি রাশিয়া থেকে সস্তায় তেল কিনতে পারে তাহলে দেশের মানুষ তাতে অনেটকা সুবিধা পাবেন।