নাইজেরিয়ায় ISIS জঙ্গিদের উপর ভয়াবহ হামলা আমেরিকার!

ওয়েব ডেস্ক : নাইজেরিয়ায় (Nigeria) ভয়াবহ হামলা আমেরিকার (America)। সে দেশে আইএসআইএস (ISIS)-কে লক্ষ্য করে এই হামলা চালানো হয় বলে দাবি করেছেন মার্কিন প্রেসিডেন্ট ডোনাল্ড ট্রাম্প (Donald Trump)। তবে এই হামলায় কতজন প্রাণ হারিয়েছেন সে বিষয়ে কিছু জানা যায়নি। তবে অনেক জঙ্গির মৃত্যু হয়েছে বলে দাবি ট্রাম্পের। মূলত, বড়দিনের দিন এই হামলা চালানো হয়েছে বলে খবর।

এ নিয়ে নিজের সোশাল মিডিয়া হ্যান্ডেল ট্রুথ সোশালে ট্রাম্প (Trump) দাবি করেন, আজ রাতে আমার নির্দেশে আমেরিকা উত্তর-পশ্চিম নাইজেরিয়ায় আইএসআইএস সন্ত্রাসীদের বিরুদ্ধে একটি শক্তিশালী এবং মারাত্মক হামলা চালিয়েছে। যারা মূলত নিরপরাধ খ্রিস্টানদের লক্ষ্য করে বর্বরভাবে হত্যা করছে। তাদের উপর এই হামলা চালানো হয়েছে।”

আরও খবর : দীপুর পর সম্রাট! বাংলাদেশে ফের গণপিটুনির শিকার সংখ্যালঘু যুবক!

তিনি আরও জানিয়েছেন, “আমি আগে সন্ত্রাসীদের সতর্ক করেছি, যদি তারা খ্রিস্টানদের হত্যা বন্ধ না করে, তবে তাদের জন্য কঠিন পরিণতি অপেক্ষা করছে। আজ রাতে, তা ঘটেছে। মার্কিন বাহিনী নিখুঁত হামলা চালিয়েছে। যেমনটি শুধুমাত্র আমেরিকাই করতে পারে। আমার নেতৃত্বে, আমাদের দেশ র‍্যাডিক্যাল ইসলামিক সন্ত্রাসবাদের প্রসার হতে দেবে না।” ওই জঙ্গিরা যদি খ্রিস্টানদের হত্যা করতে থাকে তবে আরও আক্রমণ চালানো হবে বলেও হুঁশিয়ারি দিয়েছেন তিনি।

প্রসঙ্গত, নাইজেরিয়ায় (Nigeria) খ্রিস্ট ধর্মের মানুষদের নির্মমভাবে হত্যা করা হচ্ছে বলে দাবি করেছিলেন মার্কিন প্রেসিডেন্ট। তা না থামলে ভয়াবহ হামলার হুঁশিয়ারিও দিয়েছিলেন তিনি। সেই মতো এবার এই হামলা চালানো হল। অন্যদিকে, সোশ্যাল মিডিয়াতে মার্কিন আফ্রিকা কমান্ড দাবি করেছে, নাইরেজিয়ান কর্তৃপক্ষের অনুরোধেই জঙ্গিদের উপর এই হামলা চালানো হয়েছে।